GURRUTXAGA URANGA (EAJ, 2018-06-07):
Eskerrik asko, presidente andrea. Lehendakaria, sailburuak, egun on guztioi.
Beno, iritsi da eguna Kiroleko Dopinaren Aurkako Legea aldatzeko lege proiektuari behin-betiko ebazpena emango dioguna.
Agerraldi eta eztabaida desberdinak eduki ditugu honen inguruan ez delako gai berri bat Legebiltzarrean. Aurreko legealdian ekin genion aldaketa honi eta legealdi honetan bukaera emango diogu. Aurreko legealdian eduki genituen agerraldi desberdinak eta honetan ere bai, Elkarrekin Podemos taldeak eskatuta, beste hiru edo lau bat agerraldi eduki ditugu eta guztietan entzun dugu aldaketa hau beharrezkoa zela. Denek uste dute aldaketa hau egin beharra zegoela eta egokitzapen honi aurre egin behar geniola.
Azken finean, aldaketa honen helburua argia da: Gure legedira ekartzea dopinaren aurkako jarduera internazionalean egon diren aldaketak. Eta, Ubera andrea, zuk zeuk esan duzu hasieratik hori zela helburu nagusia, internazionalki eman diren aldaketak mundu kode horretan egon diren aldaketa horietara egokitzea. Eta gero diskurtsoan zehar joaten zara esaten konponketak egitera jo dugula edo aurpegi aldaketa bat egin nahi dugula. Zuk zeuk esan duzu, ez da hori. Nahi duguna da egokitzapen bat egin mundu kode berrira.
Dakizuen bezala, 2012 hemen Legebiltzarrean onartu zen euskal legea, Dopinaren Aurkako Euskal Legea eta 2013tik aurrera internazionalki aldaketak ematen joan dira. 2015ean testu bat onartzen da, mundu kodea dena, eta horretara egokitzera dagokigu. Besterik ez. Jaurlaritzak ez du hau ekarri aurpegia garbitzeko, konponketak egiteko are gutxiago. Aldaketak egin behar dira, internazionalki hor egon behar dugu.
Eta gehiago esango dizut: 2021erako ere bai aldaketa gehiago espero dira eta horietan ere espero dugu Legebiltzar honetan egotea aldaketa horiek txertatzen ze guk aitzindari izan nahi dugu mundu kode horrekin batera eta internazionalki lehenengo mailako erantzun bat eman nahi dugu gure legediarekin.
Erreferente izan nahi dugu. Eta gaur egun uste dut erreferente izaten ari garela. 300 kontrol egiten ditugu eta erreferenteak gara baina oraindik ere gure legea egokitu egin behar dugu guzti horretara.
Eta bai gustatuko litzaidakeela aldaketa nagusiak edo zertan datzan aldaketa honetan datozenak azaltzea pixka bat zentratzeko diskurtsoa ze azkenean joan zara legeari berari kritika egitera baina aldaketa? Zertara dator aldaketa hau? Zer aldaketa ekartzen ditu? Eta bai gustatuko litzaidakeela horiek aipatzea.
Lehenik eta behin, Dopinaren Aurkako Euskal Agentzia aitortzen du alor horretan euskal Administrazio publikoak dituen funtzioak garatzeko ardura duen zerbitzu espezializatu gisa.
Baita ere ekarriko du zigorren gogortze bat: Bi urtetik lau urtera; arau-hauste oso larriengatik ezarritako suspentsioa bi urtetik lau urtera igoko da; eta bikoiztu egingo da berariazko sustantziak ekartzeagatik ezarritako zigorra. Eta horrez gain, arau-hausteen barruan lege berriak hiru urtetik 10 urtera luzatuko du preskripzio epea.
Hirugarren aldaketa nagusi bezala bi arau-hauste berri ekarriko ditu artikulatuetara. Batetik, arau-hauste bat egiten laguntzea eta hori egiteko helburuz gertatzen den edozein konspirazio, estaltze ekintza edo beste edozein motatako konplizitatea zigortu egingo da. Eta bestetik, dopinarekin lotutako jokabideren bat edukitzeagatik zigortutako pertsona batekin kolaboratzea ere zigortuko da. Eta guzti hori egongo da laguntzaile horien zerrenda bat eta zerrenda horiek kirolariei helaraziko zaie, ez txotxongiloei. Kirolariek hori edukiko dute eta horren jakitun izango dira.
Laugarren berrikuntza nagusi bezala, kirol lehiaketetan edo jardueretan parte hartzen duten pertsona guztiak kontrolatuko ditu lege berri honek eta ez, lehen bezala, lizentziadunak bakarrik. Kontrol maila askoz handiago izango da eta eremu...
...parte hartzen duten pertsona guztiak kontrolatzeko, kontrolatuko ditu lege berri honek eta ez lehen bezala lizentziadunak bakarrik. Kontrol maila askoz handiagoa izango da eta eremu askoz zabalago batera iristea lortuko da.
Eta azkenik, aukera berri bat aurreikusten du eta da lagin biologikoa Dopinaren Aurkako Mundua Agentziaren akreditazioa izan ez arren baimena baldin badute ere bai, laborategi horiek egin ahalko dituzte lagin biologiko horien kontrolak. Beraz, ikusi daitekeen bezala, aldaketak erabat teknikoak dira. Dopinaren aurkako borrokan irizpide berdinak eduki nahi ditugu eta Mundu Kodearekin batera erantzun bat eman nahi dugu internazionalki ere bai eta hori da egin behar dugula, horretara egokitzea komeni zaigulako.
Eta aldaketa proiektua iritsi zen momentutik, ikusita zeukan kutsu politikoa eta benetan egokitzapen batera mugatzen ginela ikusita, pentsatzen genuen Ganbara honetan aho batez onartuko zen lege bat izango zela eta hala sinestuta geunden, baina ez da posible izan.
Eta ez da posible izan eta gaur entzuten dugun diskurtsoekin, es que nola izango da posible legeari berari egiten badiogu erreferentzia denbora guztian? Aldaketara mugatu beharko gara eta aldaketa hori ontzat edo txartzat hartzen dugun hitz egin beharko dugu, zeren guk ere nahi dugu kontzientziazioan, guk ere lan egiten dugu egon behar dela gizartean kontzientziazio bat eta formakuntza bat, baina aldaketa honetan zigorrari buruz hitz egitera gatoz eta Mundu Kode horrek zehazten dituen zigor horiei egokitzera gatoz. Eta entzun behar dugu Alderdi Popularrarekin negozioetara sartzen garela.
Nik ez dut uste negozioetara sartu garenik, baizik eta aho batez onartu nahi dugun lege batean talde guztiekin negoziatu behar dugula uste dugu eta hasiera-hasieratik esan genizuen, Talde Popularrarekin hitz egin dugu eta adostu ditugu zuzenketak. Eta zuekin berdina egitea nahi genuen, zuek lehenago etorri izan bazinete ere, han izango ginateke zuekin eztabaidatzeko gogoz, ez izan dudarik, eta hala egin dugu ondoren ere bai eta hala saiatu gara, baina ez da posible izan.
Eta zuen zuzenketak txertatu ditugu, baina hala ere zuen bozka zer izango da? Kontrakoa. Zuen zuzenketak txertatzen ditugu eta hala ere kontra zaudete testuan; emendakinik sartu ez zaizkion testuaren kontra ere zaudete, ba sartu emendakinak bere momentuan, zuzenketak sartu. Eta gero erretiratu egin zenituzten bloke horretan gelditu direnak. Kontra ba zeundeten, zergatik ez dituzue zuzenketak sartu? Eta gero zioaren kontra. Zioa zuekin hitzartuta geneukala uste nuen nik, zioan zuek proposatutakoa gehitu ditugu, eta horren kontra ere bazaudete?
Nik uste dut zuen borondatea argia izan dela hasiera-hasieratik eta gero ba aitzakiatzat hartu guk daukagula que si socio preferente, que si negociaciones. Guk nahi duguna da lege hau ahalik eta aniztasun handiagoarekin eta ahots gehiagorekin irtetea, eta horretarako talde desberdinekin elkartu gara eta hori egin nahi izan dugu.
Eta Podemos taldeari, ba egia esan ba aurrekoan ere bai batzordean esandakoa, pena bat izan dela lege hasieratik atzera botatzeko nahi hori eta pena handiagoa eman digula oraindik ere zuzenketa partzialik ez sartzeak, zeren azkenean ezin izan dugu zuen ikuspuntu horrekin edo eztabaidatu eta azkenean ba esku hutsik egon zaretela prozesu guzti honetan, eta gustatu izango litzaigukeela ba zuekin ere bai eztabaida bat izatea.
Eta bueno, besterik gabe, eskerrik asko.